[{"text_idx": "#000001", "text": "Developing the future workforce of Wales"}, {"text_idx": "#000002", "text": "Datblygu gweithlu'r dyfodol yng Nghymru"}, {"text_idx": "#000006", "text": "Mae\u2019r cynllun yn ceisio amlygu\u2019r cyfeiriad ar gyfer anghenion sgiliau cyflogwyr ar draws prif sectorau. Mae\u2019n nodi rhai o\u2019r heriau a wynebir gan gyflogwyr, trigolion, sectorau a darparwyr hyfforddiant. Mae\u2019n tynnu sylw at gyfleoedd i adeiladu ar y cydlyniad presennol o waith cyflogaeth a sgiliau yn y rhanbarth. Bydd adeiladu ar y cyfleoedd hyn a goresgyn yr heriau a wynebir yn gofyn am gydweithio."}, {"text_idx": "#000007", "text": "Daeth dros 160 o rhanddeiliaid a chyflogwyr i\u2019w lansiad yn Venue Cymru i glywed sgyrsiau ysbrydoledig, trafodaethau paneli arbenigol ac i ymweld a\u0302\u2019r arddangosfa \u2018cwrdd a\u0302\u2019r arbenigwr\u2019. Roedd y digwyddiad yn arddangos y cyfleoedd yn y rhanbarth ac yn amlygu\u2019r llwyddiant posibl pan fydd cyflogwyr a darparwyr hyfforddiant yn cydweithio i gyflawni ar gyfer y rhanbarth."}, {"text_idx": "#000008", "text": "Cynhaliwyd tair sesiwn banel yn ystod y bore i ddangos tair blaenoriaeth y cynllun; Galluogi a grymuso cyflogwyr; Galluogi a grymuso unigolion a\u2019r drydedd flaenoriaeth, Sut y darperir cymorth a chreu\u2019r cysylltiadau."}, {"text_idx": "#000009", "text": "Daeth y sesiwn banel cyntaf a\u0302 chynrychiolwyr ynghyd o sefydliadau addysg, Prifysgol Bangor, Prifysgol Glyndw\u0302r Wrecsam, Coleg Cambria, Grw\u0302p Llandrillo Menai a Gyrfa Cymru a cynrychiolaeth cyflogadwyedd. Roedd yn gyfle i ddarparwyr arddangos eu cynnig o raglenni addysg, hyfforddiant a chyflogadwyedd i gefnogi cyflogwyr a\u2019u gweithlu gyda recriwtio, cadw, uwchsgilio ac ailsgilio eu staff."}, {"text_idx": "#000010", "text": "Yn ogystal, roedd panel yn canolbwyntio ar gyflogwyr a\u0302 daeth cyflogwyr allweddol ar draws sectorau blaenoriaeth at ei gilydd, Moneypenny, The VAE, M-SParc, a Wynne Construction ynghyd, i rannu eu profiad a\u2019u harferion gorau ar recriwtio, cadw staff yn ogystal a\u0302 chynllunio\u2019r gweithlu."}, {"text_idx": "#000011", "text": "Ar y panel cloi, rhannodd prentisiaid presennol a\u2019r rhai sydd wedi newid gyrfa syniadau ac ateb cwestiynau am eu profiad o ddysgu seiliedig ar waith, gan gynnwys Rosie Boddy, enillydd Medal Aur mewn Cynnal a Chadw Awyrennau yn rownd derfynol cenedlaethol WorldSkills UK 2022. Mae Rosie ar hyn o bryd yn dilyn prentisiaeth gydag Airbus a bellach yn ei blwyddyn olaf lle bydd yn cymhwyso fel gosodwr systemau medrus."}, {"text_idx": "#000016", "text": "Polisi ar gadw lle a chanslo"}]